CELEX: 32015R2341
Language: sl
Date: 2015-12-15 00:00:00
Title: Uredba Komisije (EU) 2015/2341 z dne 15. decembra 2015 o spremembi Direktive 2004/17/ES Evropskega parlamenta in Sveta glede pragov za uporabo v postopkih za oddajo naročil (Besedilo velja za EGP)

16.12.2015   
            
            
               SL
            
            
               Uradni list Evropske unije
            
            
               L 330/16
            
         UREDBA KOMISIJE (EU) 2015/2341
   z dne 15. decembra 2015
   o spremembi Direktive 2004/17/ES Evropskega parlamenta in Sveta glede pragov za uporabo v postopkih za oddajo naročil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (1) in zlasti člena 69 Direktive,
   ob upoštevanju naslednjega:
   
               (1)
            
            
               Svet je s Sklepom 94/800/ES (2) sklenil Sporazum o javnih naročilih (v nadaljnjem besedilu: Sporazum) (3). Sporazum bi bilo treba uporabljati za vsa naročila z vrednostjo, ki dosega ali presega zneske (v nadaljnjem besedilu: pragovi), določene v Sporazumu in izražene v posebnih pravicah črpanja.
            
         
               (2)
            
            
               Eden od ciljev Direktive 2004/17/ES je omogočiti naročnikom, ki jo uporabljajo, da hkrati izpolnjujejo obveznosti iz Sporazuma. V ta namen bi bilo treba prilagoditi pragove, ki jih določa navedena direktiva za javna naročila in ki so zajeti tudi v Sporazumu, da ustrezajo protivrednostim pragov iz Sporazuma, izraženim v eurih in zaokroženim navzdol na najbližjo tisočico.
            
         
               (3)
            
            
               Zaradi skladnosti je primerno uskladiti tudi pragove iz Direktive 2004/17/ES, ki niso zajeti v Sporazumu.
            
         
               (4)
            
            
               Zato bi bilo treba ustrezno spremeniti Direktivo 2004/17/ES.
            
         
               (5)
            
            
               Ukrepi iz te uredbe so v skladu z mnenjem Svetovalnega odbora za javna naročila –
            
         SPREJELA NASLEDNJO UREDBO:
   Člen 1
   Direktiva 2004/17/ES se spremeni:
   
               (1)
            
            
               člen 16 se spremeni:
               
                           (a)
                        
                        
                           v točki (a) se znesek „414 000 EUR“ nadomesti s „418 000 EUR“,
                        
                     
                           (b)
                        
                        
                           v točki (b) se znesek „5 186 000 EUR“ nadomesti s „5 225 000 EUR“;
                        
                     
         
               (2)
            
            
               člen 61 se spremeni:
               
                           (a)
                        
                        
                           v odstavku 1 se znesek „414 000 EUR“ nadomesti s „418 000 EUR“,
                        
                     
                           (b)
                        
                        
                           v odstavku 2 se znesek „414 000 EUR“ nadomesti s „418 000 EUR“.
                        
                     
         Člen 2
   Ta uredba začne veljati 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 134, 30.4.2004, str. 1.
   
      (2)  Sklep Sveta 94/800/ES z dne 22. decembra 1994 o sklenitvi sporazumov doseženih v Urugvajskem krogu večstranskih pogajanj (1986–1994), v imenu Evropske skupnosti, v zvezi z zadevami, ki so v njeni pristojnosti (UL L 336, 23.12.1994, str. 1).
   
      (3)  Sporazum je večstranski sporazum v okviru Svetovne trgovinske organizacije. Cilj sporazuma je vzajemno odpreti trge javnih naročil med podpisnicami.